ΓΡΑΠΤΗ ΕΡΩΤΗΣΗ E-2375/01

υποβολή: Olivier Dupuis (TDI) προς την Επιτροπή

(8 Αυγούστου 2001)

Θέμα: Η κατάσταση στη Βόρειο Κορέα

Πρόσφατες μαρτυρίες που δημοσιεύτηκαν σε διάφορα μέσα ενημέρωσης και βασίζονται σε αφηγήσεις βορειοκορεατών προσφύγων οι οποίοι κατέφυγαν στα γραφεία της Επιτροπής του ΟΗΕ για τους πρόσφυγες στο Πεκίνο, επιβεβαιώνουν την εικόνα μιας χώρας στο χείλος της καταστροφής, η οποία προέκυπτε ήδη από όλες τις εκθέσεις με θέμα την κατάσταση στη Βόρειο Κορέα, συμπεριλαμβανομένης και εκείνης της Επιτροπής για τους Πρόσφυγες του Κογκρέσου των Ηνωμένων Πολιτειών. Τα θύματα του λιμού από τα μέσα της δεκαετίας του 90 ως σήμεραπερβαίνουν ήδη το 10 % του πληθυσμού και η τάση είναι αμείλικτα ανοδική. Ένας από τους πρόσφυγες στο Πεκίνο, αναφερόμενος στην ανθρωπιστική βοήθεια που δόθηκε στο καθεστώς του Κίμ Γιόνγκ ΙΙ, είπε ότι τα προϊόντα αυτά σε καμία περίπτωση δεν κατανέμονται στον πληθυσμό. Προκύπτει λοιπόν, τόσο από άμεσες μαρτυρίες όσο και από άλλες πηγές, ότι δενπάρχει το ελάχιστο ίχνος αλλαγής πορείας από πλευράς του καθεστώτος του Κίμ Γιόνγκ ΙΙ κατά τον τελευταίο χρόνο, στη διάρκεια του οποίου διάφορα κράτη μέλη της Ευρωπαϊκής Ένωσης ξεκίνησαν μια πολιτική εξομάλυνσης με το καθεστώς της Πυονγκ-Γιάνγκ, πολιτική την οποία προσυπέγραψε η ΕΕ με το ταξίδι της Τρόϊκα (Πέρσον, Σολάνα και Πάττεν).

Διαθέτει η Επιτροπή κάποιες ανεξάρτητες πηγές ώστε να εξακριβώσει τον τελικό προορισμό της επισιτιστικής βοήθειας της Ένωσης· Εάν επιβεβαιωθεί ότι το καθεστώς του Κίμ Γιόνγκ ΙΙ σφετερίζεται συστηματικά την επισιτιστική βοήθεια που παρέχει η ΕΕ, σκοπεύει η Επιτροπή να επαναδιαπραγματευτεί τους όρους παροχής

ανθρωπιστικής βοήθειας στη Βόρειο Κορέα και να εξαρτήσει την παροχή της από τηνλοποίηση συγκεκριμένων οικονομικών και πολιτικών μεταρρυθμίσεων, αρχίζοντας από τον γεωργικό τομέα· Προτίθεται επίσης η Επιτροπή να ασκήσει την επιρροή της στις κινεζικές αρχές ώστε να τις πείσει να εγκαταλείψουν την πολιτική απέλασης που εφαρμόζουν συστηματικά απέναντι στους βορειοκορεάτες πρόσφυγες οι οποίοι αναζητούν καταφύγιο και σωτηρία στη χώρα αυτή·

Απάντηση του κ. Patten εξ ονόματος της Επιτροπής

(11 Οκτωβρίου 2001)

Από το 1995, η Επιτροπή παρέχει ανθρωπιστική βοήθεια στη Βόρειο Κορέα, με τη μορφή επισιτιστικής βοήθειας (μέσω της γραμμής του προϋπολογισμού για την επισιτιστική βοήθεια και την επισιτιστική ασφάλεια) και ανθρωπιστική βοήθεια (μέσω της Υπηρεσίας Ανθρωπιστικής Βοήθειας της Επιτροπής (ECHO)).

Η Επιτροπή χορήγησε συνολικά στη Βόρειο Κορέα επισιτιστική βοήθεια ύψους περίπου 168 εκατομμυρίων. Αρχικά ως πρόγραμμα συνδρομής για επισιτιστική βοήθεια (κυρίως σιτηρά, φυτικό έλαιο και ζάχαρη) η προσπάθεια προσανατολίστηκε αργότερα προς τη στήριξη της γεωργικής αποκατάστασης (κυρίως λιπάσματα, αγροτικός εξοπλισμός και στήριξη για έργα και τεχνική βοήθεια) με σκοπό τη βιώσιμη αύξηση της αγροτικής παραγωγής ως συνεπέστερη προσέγγιση για αυξημένη επισιτιστική ασφάλεια.

Παρασχέθηκε επίσης ποσό 38 εκατομμυρίων για ανθρωπιστικές δραστηριότητες στο πλαίσιο του προγράμματος ECHO όπως παροχή φαρμάκων, ύδατος,γειονομικώνπηρεσιών και χειμερινών ενδυμάτων στις πιο ευάλωτες ομάδες του πληθυσμού της Βόρειας Κορέας.

Για την επίβλεψη όλων αυτών των ανθρωπιστικών δραστηριοτήτων και της επισιτιστικής ασφάλειας, την παρακολούθηση της συνδρομής της Κοινότητας και την εξασφάλιση της σωστής εφαρμογής του προγράμματος στο πλαίσιο αποδεκτών συνθηκών εργασίας, λειτούργησαν στο Pyongyang, σε μόνιμη βάση από το 1997, μιαπηρεσία τεχνικής βοήθειας και μια ομάδα επιτόπιων εμπειρογνωμόνων. Η ομάδα τεχνικής βοήθειας ανέφερε ότι αφενός, πραγματοποιήθηκαν οι μεταφορές βοήθειας προς τα σημεία διανομής και, αφετέρου, βελτιώθηκε η επισιτιστική κατάσταση του πληθυσμού των περιοχών όπου απεστάλη κοινοτική βοήθεια.

Η Επιτροπή εξακολουθεί να ανησυχεί για την κατάσταση των προσφύγων που φεύγουν από τη Λαϊκή Δημοκρατία της Κορέας (ΛΔΚ) διαμέσου των συνόρων με την Κίνα. Το θέμα αναφέρθηκε πρόσφατα στη διάσκεψη κορυφής ΕΕ-Κίνας στις 5 Σεπτεμβρίου 2001. Η Επιτροπή ελπίζει ότι η Κίνα, η Νότια Κορέα και η ΛΔΚ θα συνεργαστούν πλήρως με την Ύπατη Αρμοστεία των Ηνωμένων Εθνών για τους Πρόσφυγες (UNHCR) για την επίλυση αυτού του προβλήματος.